[{"text_idx": "#000000", "text": "La Estraro de la Universala Esperanto-Asocio per sia j\u0302usa decido donis sian au\u0306spicion al la 55aj Baltiaj Esperanto-Tagoj (BET-55), kiuj okazos la 6-14-an de julio 2019 en la urbo Paneve\u0307z\u030cys, Litovio.\nPer tio UEA esprimas sian apogon al grava internacia arang\u0302o, kies okazigo konsiderinde servas la celojn de la Asocio. La au\u0306spicio de UEA estas kvazau signo de kvalito de la au\u0306spiciata arang\u0302o. Per sia au\u0306spicio UEA agnoskas, ke g\u0302i estas prestig\u0302a kaj altnivela. Kutime estas au\u0306spiciataj nur la internaciaj esperantistaj arang\u0302oj kun longa tradicio."}, {"text_idx": "#000001", "text": "La tradicio de BET naskig\u0302is kiel C\u0302ebalta Studenta Esperanto-Tendaro en 1959 kaj g\u0302i dau\u0306ras ekde tiam c\u0302iujare lau\u0306vice en Latvio, Estonio kaj Litovio, escepte de du pau\u0306zoj. Komence la partoprenantoj venis el la baltaj respublikoj de USSR, sed baldau\u0306 BET komencis altiri esperantistojn el la tuta Sovetunio. Post la resendependig\u0302o de la baltaj s\u0302tatoj BET evoluis al vere internacia tuteu\u0306ropa renkontig\u0302o kun ric\u0302a programo. La organizantoj atendas, ke al BET-55 alig\u0302os pli ol 300 esperantistoj el trideko da landoj."}, {"text_idx": "#000003", "text": "Aktualaj informoj pri BET-55 estas troveblaj en nia retejo."}, {"text_idx": "#000004", "text": "1 respondo al BET-55 sub au\u0306spicio de UEA1"}, {"text_idx": "#000005", "text": "Notindas, ke UEA decidis au\u0306spicii BET, malgrau\u0306 tio, ke, la 25-an/09/018, Litova Esperanto-Asocio nuligis sian peton al UEA por au\u0306spicio de BET-55. La estraro de UEA konsideras, ke c\u0302iuj BET-j estas au\u0306spiciindaj de UEA, ne nur tiuj okazantaj en Litovio, senkonsidere de la burokrataj reguloj."}]